Panemunės kapinės
Panemunės kapinės – kapinės Kaune, Panemunėje, Nemuno kairiajame krante (Tylos g. 10), apie 0,3 km į pietryčius nuo Panemunės bažnyčios. Plotas 12 ha. Kapinės suskirstytos į 12 kvartalų, aptvertos žema mūrine tvora. Pagrindiniai vartai pasiekiami iš Tylos g., nuo Vaidoto g. pusės. Kapines administruoja ir prižiūri Kauno savivaldybės įmonė „Kapinių priežiūra“.